LÅNEAVTALE
Mellom:
- Porsgrunn kommune, org.nr 939 991 034 , heretter kalt Långiver
- Grenland brann og redning IKS, org.nr 925 739 251, heretter kalt Låntaker
0. Bakgrunn
Låntaker har den 24.09.26 søkt Långiver om likviditetslån med bakgrunn i en utfordrende likviditetssituasjon som følge av kostnader i forbindelse med brannen på Skjerkøya og etterfølgende tvist med Ragn-Sells.
1. Lånebeløp
Långiver yter et lån til Låntaker på totalt NOK 17 500 000 (sytten-millioner-fem-hundre-tusen-kroner).
2. Rente
Lånet forrentes med 3 måneders NIBOR + 1 % p.a. 
Renten beregnes etterskuddsvis hvert kvartal i henhold til gjennomsnittlig 3 måneders NIBOR-sats +1 % p.a., og faktureres kvartalsvis.
3. Tilbakebetaling
Låntaker rett til å tilbakebetale lånet (helt eller delvis) med påløpte og ikke betalte renter. Slike tilbakebetalte beløp må være på minimum hele multipler av NOK 2 500 000.
Lånet tilbakebetales senest 31.12. 2029.
4. Sikkerhet
Lånet gis uten sikkerhet eller pant.
5. Mislighold
Ved manglende betaling forbeholder Långiver seg retten til å kreve hele det utestående beløpet tilbakebetalt umiddelbart, samt påløpte renter og eventuelle kostnader.  Långiver har i slike tilfeller rett til å ta motregning i årlig driftstilskudd til Låntaker.
6. Øvrige vilkår
Siden en av deltakerkommunene hos Låntaker er registrert i ROBEK, jfr. kommunelovens § 28-1, må selskapet fremlegge dokumentasjon fra departementet(Statsforvalter) på at selskapets vedtak om opptak av tilbudt likviditetslån er gyldig.
Lånet utbetales derfor mot følgende dokumentasjon:
1. Vedtak i styret på opptak av tilbudt likviditetslån
2. Godkjenning fra departementet (Statsforvalter) på selskapets vedtak om opptak av tilbudt likviditetslån.
Eventuelle endringer i avtalen skal være skriftlige og godkjent av begge parter.
7. Signaturer
Denne avtalen er inngått i to eksemplarer, hvor hver part beholder ett.

Sted og dato: 
For Långiver – Porsgrunn kommune		For Låntaker – Grenland brann og redning IKS


Inger Anne Speilberg				Morten Meen Gallefos
Kommunedirektør				Daglig leder
